కృతిక కమ్రా

కృతిక కమ్రా (ఆంగ్లం:krɪtɪka kaːmra; జననం 1988 అక్టోబరు 25) భారతీయ సినిమా నటి, మోడల్. టెలివిజన్ నటి కూడా అయిన ఆమె కితానీ మొహబ్బత్ హైలో ఆరోహి శర్మ, కుచ్ తో లోగ్ కహెంగేలో డా. నిధి, రిపోర్టర్స్‌లో అనన్య, ప్రేమ్ యా పహేలీ - చంద్రకాంతలో చంద్రకాంత వంటి పాత్రలు పోషించి టెలివిజన్ ఆయా ధారావాహికలతో ప్రసిద్ధి చెందింది. 2014లో ఆమె డ్యాన్స్ రియాలిటీ షో ఝలక్ దిఖ్లా జాలో పాల్గొంది. ఆమె 2018లో మిత్రోన్‌తో బాలీవుడ్‌లోకి అడుగుపెట్టింది.

హిందీ భాషా టెలివిజన్ రంగంలో అత్యుత్తమ ప్రతిభకు ప్రతియేటా అందించే ఇండియన్ టెలీ అవార్డ్స్ ఆమెను 2009, 2012లో వరించగా, 2017లో నామినేట్ చేయబడింది.

 బాల్యం, విద్యాభ్యాసం 
ఉత్తరప్రదేశ్‌లోని బరేలీలో ఆమె జన్మించింది. ఆమె తండ్రి దంతవైద్యుడు, తల్లి పోషకాహార నిపుణురాలు. ఆమె మధ్యప్రదేశ్‌లోని అశోక్‌నగర్‌లో పెరిగింది. ఆమె పాఠశాల విద్య సుఖ్‌పూర్‌లోని ఆనంద్ ప్రైమరీ స్కూల్‌, తారా సదన్ సీనియర్ సెకండరీ స్కూల్‌లలో కొంతకాలం కొనసాగింది. ఆమె కాన్పూర్‌లో సెయింట్ జోసెఫ్ సీనియర్ సెకండరీ స్కూల్ నుండి తన మిడిల్ స్కూల్‌ను పూర్తి చేసి, ఆపై న్యూ ఢిల్లీలోని ఢిల్లీ పబ్లిక్ స్కూల్‌లో సెకండరీ, హయ్యర్ సెకండరీ చదువులను పూర్తిచేసింది. 

ఆమె తర్వాత నేషనల్ ఇన్‌స్టిట్యూట్ ఆఫ్ ఫ్యాషన్ టెక్నాలజీలో ఫ్యాషన్‌ కోర్సులో చేరింది, అయితే, హిందీ టెలివిజన్ ధారావాహిక యహాన్ కే హమ్ సికందర్ లో నటిగా అవకాశం రావడంతో ఆమె చదువు మధ్యంతరంగా ఆగిపోయింది.

 మూలాలు 
వర్గం:1988 జననాలు
వర్గం:ఇండియన్ సోప్ ఒపెరా నటీమణులు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు